ถ้าใครผ่านไปผ่านมาแถว ถ.วิทยุ ซ.1 จะสังเกตเห็นมีป้ายเล็กๆสีขาวที่เขียนว่า "The Pastale" เมื่อลองเข้าไปจากต้นซอยประมาณ 50 เมตร ด้านซ้ายจะเจอร้านเล้กๆที่คล้ายๆบ้านเลย   เรารู้จักร้านนี้มาไม่นานเคยได้ไปกินแล้วชอบบรรยากาศและอาหารอร่อยเลยติดใจ  แต่ร้านนี้กำลังจะปิดตัวลงใน 30 สิงหาคม 2557 นี้แล้ว เลยอยากจะเชิญชวนเพื่อนๆชาววงในได้ไปลิ้มลองรสชาติความอร่อย และบรรยากาศแสนอบอุ่นของร้านนี้กัน

ร้านนี้จะเป็นอาหาร homemade บรรยากาศของร้านน่านั่งสุดๆเหมือนอยู่บ้านเลย  ซึ่งเมนูที่ได้สั่งในวันนี้ คือ

- Pasta - Pork Meat Balls  (4/5) พาสต้าแสนอร่อย กับหมูทอดที่ทำเป็นชิ้นกลมๆ กับซอสสูตรโฮมเมครสชาติที่แสนลงตัว
- Green Curry with Stewed Pork (3/5) แกงเขียวหวานพริกขี้หนูสวน รสชาติใช้ได้เลย หมูให้เยอะมาก
- Croissant (4/5) ครัวซองส์ที่นี่ขึ้นชื่อคะ กินกี่ครั้งก็ไม่ผิดหวัง  แต่ที่แนะนำเลยเป็น Almond Croissant อร่อยฟินสุดๆ

- Scone (4/5) สโคนหอมๆ นุ่มๆ แสนอร่อยจากเตาทุกวัน ใครกินแล้วจะติดใจเลย

ถ้าใครชอบอาหารแบบโฮมเมค และสไตล์บรรยากาศร้านน่านั่งสบายๆเหมือนบ้าน เชิญไปที่ร้าน The Pastale เลยจ้าา  ย้ำอีกครั้งร้านจะปิดตัวลงในวันที่  30 สิงหาคม 2557 นี้แล้วไม่อยากเสียดายเชิญไปลองด้วยตัวคุณเอง